Lindikų valsčius

Lindikų valsčius () – Rytų Prūsijos administracinis teritorinis vienetas, gyvavęs 1874–1945 m. dabartinės Kaliningrado srities rytinėje dalyje. Priklausė Pilkalnio apskričiai. Valsčiaus centras buvo Lindikuose.

Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“Vasilijus Safronovas, Valsčius, 2, Mažosios Lietuvos enciklopedija. Nuoroda tikrinta 2021-10-03. iš 6 kaimo bendruomenių ir 1 dvaro apygardos. 1928 m. Lindikų dvaro apygarda pertvarkyta į kaimo bendruomenę. 1928–1945 m. Lindikų valsčių sudarė 7 kaimo bendruomenės: Endrūnų, Jokšų, Krušynėlių, Lindikų, Naujienos, Pečlaukių ir Stobrių.Amtsbezirk Lindicken, Territoriale Veränderungen in Deutschland und deutsch verwalteten Gebieten 1874–1945 (vok.). Nuoroda tikrinta 2021-10-11.

Valsčius buvo rytinėje apskrities dalyje, Didžiosios Plynės pelkės pietiniame pakraštyje. Valsčiaus vakaruose telkšojo Viliūnų ežeras (priklausė Viliūnų valsčiui), rytuose tekėjo Vorupės upelis. Valsčiaus teritorija ėjo Grumbkaukaičių–Širvintos siaurojo geležinkelio linija.

1905 m. valsčiuje buvo 940 gyventojų, iš jų 49 lietuviai (5,2 %). Daugiausia lietuvių gyveno Jokšuose (18 %) ir Pečlaukiuose (15 %). Didžiausios gyvenvietės 1939 m. buvo Naujiena (183 gyv.) ir Lindikai (177 gyv.).Landkreis Pillkallen , verwaltungsgeschichte.de (vok.). Nuoroda tikrinta 2021-10-11.

 Šaltiniai 

Kategorija:Pilkalnio apskrities valsčiai